न्यूजीलैंड के खिलाफ सीरीज में संभालेंगे जिम्मेदारी; पैटिक बैटिंग कोच बने
Pakistan Cricket Board (PCB) Appoints PAK Vs NZ Series Interim Coaches, पाकिस्तान क्रिकेट बोर्ड (PCB) ने ग्रांट ब्रैडबर्न को न्यूजीलैंड के खिलाफ आगामी सिमित ओवर सीरीज के लिए मेंस टीम का हेड कोच नियुक्त 
किया है
पाकिस्तान क्रिकेट बोर्ड (PCB) ने न्यूजीलैंड के खिलाफ आगामी सीमित ओवर सीरीज के लिए अपने कोचिंग स्टाफ की घोषणा की है। PCB ने ग्रांट ब्रैडबर्न को न्यूजीलैंड के खिलाफ सीरीज के लिए मेंस टीम का हेड कोच नियुक्त किया है। वहीं साउथ अफ्रीका के एंड्रयू पैटिक को पाकिस्तान टीम का बैटिंग कोच बनाया गया है।
ये दोनों 11 अप्रैल को लाहौर पहुंचेंगे। पाकिस्तान टीम की कप्तानी बाबर आजम करेंगे। न्यूजीलैंड के खिलाफ पाकिस्तान पांच मैचों की टी-20 और पांच मैचों की ODI सीरीज खेलेगा। इस सीरीज से पाकिस्तान के कई अनुभवी खिलाड़ियों की वापसी होगी। जिसमें स्टार तेज गेंदबाज शाहीन अफरीदी भी शामिल हैं।
न्यूजीलैंड के खिलाफ पाकिस्तान का कोचिंग स्टाफ
बोर्ड ने हेड कोच के रूप में ग्रांट ब्रैडबर्न की नियुक्ति की भी पुष्टि की है। अब्दुल रहमान को सहायक हेड कोच के रूप में नामित किया गया है, जबकि एंड्रयू पैटिक बल्लेबाजी और उमर गुल को गेंदबाजी कोच के रूप में नियुक्त किया गया है।
न्यूजीलैंड के लिए 7 टेस्ट खेले हैं ब्रैडबर्न 
56 साल के ब्रैडबर्न ने न्यूजीलैंड के लिए 7 टेस्ट और 11 वनडे खेले थे। इससे पहले ब्रैडबर्न स्कॉटलैंड के हेड कोच थे। वहीं, 2018 से 2020 तक वो पाकिस्तान के फील्डिंग कोच की भूमिका निभा चुके हैं।
दोंनो टीमें-
पाकिस्तान टी-20 टीम: बाबर आजम (कप्तान), शादाब खान (उप-कप्तान), जमान खान, हारिस रऊफ, फहीम अशरफ, इहसानुल्लाह, इमाद वसीम, सईम अयूब, मोहम्मद हारिस, मोहम्मद नवाज, नसीम शाह, फखर जमान, शाहीन शाह अफरीदी , शान मसूद, मोहम्मद रिजवान और इफ्तिखार अहमद।
पाकिस्तान वनडे टीम: बाबर आजम (कप्तान), शादाब खान (उप-कप्तान), इहसानुल्लाह, इमाम-उल-हक, मोहम्मद रिजवान, अब्दुल्ला शफीक, फखर जमां, शाहीन शाह अफरीदी, हारिस रऊफ, हारिस सोहेल, उसामा मीर, मोहम्मद नवाज , नसीम शाह, सलमान अली आगा, शान मसूद और मोहम्मद वसीम जूनियर।
न्यूजीलैंड टी-20 टीम: न्यूजीलैंड: टॉम लैथम (कप्तान), मार्क चैपमैन, मैट हेनरी, कोल मैककोनी, डेरिल मिशेल, रचिन रवींद्र, ईश सोढ़ी, विल यंग, चाड बोवेस, डेन क्लीवर, बेन लिस्टर, एडम मिल्ने, जेम्स नीशम, हेनरी शिपले, ब्लेयर टिकनर।
न्यूजीलैंड वनडे टीम: टॉम लैथम (कप्तान), हेनरी निकोल्स, टॉम ब्लंडेल, कोल मैककोनी, डेरिल मिशेल, रचिन रवींद्र, ईश सोढ़ी, विल यंग, ​​चाड बोवेस, बेन लिस्टर, एडम मिल्ने, जेम्स नीशम, हेनरी शिपली, ब्लेयर टिकनर।
पांच मैचों की टी-20 और वनडे सीरीज खेलेंगी दोंनो टीमें
पाकिस्तान 14 अप्रैल से 5 टी-20 और इतने ही वनडे की सीरीज के लिए न्यूजीलैंड की मेजबानी करेगा। दोनों देशों के बीच पहले 5 टी-20 की सीरीज खेली जाएगी। इसके बाद, 27 अप्रैल से 7 मई के बीच 5 वनडे खेले जाएंगे। पहला टी-20 मैच 14 अप्रैल को लाहौर में खेला जाएगा।
